Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 232

34. Ha szükséges, a Bizottság írásban információkat kér a fentiekben említett piaci szereplõktõl. A feltett kérdések rendszerint arra vonatkoznak, hogyan viselkednének a vállalkozások egy feltételezett áremelkedés esetében, és hogy mi a véleményük az érintett piac határairól. A Bizottság olyan konkrét adatokat is kér, amelyeket szükségesnek tart ahhoz, hogy az érintett piac kiterjedésérõl határozhasson. A Bizottság tárgyalhat e vállalkozások értékesítési igazgatóival vagy egyéb tisztségviselõivel, hogy jobban megismerje a szállítók és vevõk közötti tárgyalásokat, valamint az érintett piac meghatározása érdekében vizsgálandó kérdéseket. Szükség szerint, a Bizottság tisztviselõi felkereshetik a felek, vevõik és versenytársaik üzleti helyiségeit, és ott ellenõrzést is tarthatnak annak érdekében, hogy jobban megismerjék az adott termékek elõállításának és értékesítésének folyamatát.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes